text:
 30.3.2017
 BG
 Официален вестник на Европейския съюз
 L 85/29
 РЕШЕНИЕ НА СЪВМЕСТНИЯ КОМИТЕТ НА ЕИП
 No 212/2015
 oт 25 септември 2015 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2017/519]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива (ЕС) 2015/565 на Комисията от 8 април 2015 г. за изменение на Директива 2006/86/ЕО по отношение на някои технически изисквания за кодирането на човешки тъкани и клетки (1) следва да бъде включена в Споразумението за ЕИП.
 (2)
 Директива (ЕС) 2015/566 на Комисията от 8 април 2015 г. за прилагане на Директива 2004/23/ЕО по отношение на процедурите за контрол на спазването на еквивалентните стандарти за качество и безопасност на внасяните тъкани и клетки (2) следва да бъде включена в Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XIII от приложение II към Споразумението за ЕИП се изменя, както следва:
 1.
 В точка 15щ (Директива 2006/86/ЕО на Комисията) се добавя следното вписване:
 „, изменена със:
 —
 32015 L 0565: Директива (ЕС) 2015/565 на Комисията от 8 април 2015 г. (ОВ L 93, 9.4.2015 г., стр. 43).“
 2.
 След точка 16 (Регламент (ЕС) No 658/2014 на Европейския парламент и на Съвета) се вмъква следната точка:
 „17.
 32015 L 0566: Директива (ЕС) 2015/566 на Комисията от 8 април 2015 г. за прилагане на Директива 2004/23/ЕО по отношение на процедурите за контрол на спазването на еквивалентните стандарти за качество и безопасност на внасяните тъкани и клетки (ОВ L 93, 9.4.2015 г., стр. 56).“
 Член 2
 Текстовете на директиви (ЕС) 2015/565 и (ЕС) 2015/566 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2015 година.
 За Съвместния комитет на ЕИП
 Председател
 Ingrid SCHULERUD
 (1) ОВ L 93, 9.4.2015 г., стр. 43.
 (2) ОВ L 93, 9.4.2015 г., стр. 56.
 (*1) Без отбелязани конституционни изисквания.


text:
 15.12.2016
 BG
 Официален вестник на Европейския съюз
 L 341/11
 РЕШЕНИЕ НА СЪВМЕСТНИЯ КОМИТЕТ НА ЕИП
 No 134/2015
 от 11 юни 2015 година
 за изменение на приложение I (Ветеринарни и фитосанитарни въпроси) към Споразумението за ЕИП [2016/2169]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение (ЕС) 2015/398 на Комисията от 13 февруари 2015 г. за изменение на Решение 2008/185/ЕО по отношение на включването на Унгария в списъка на държавите членки или регионите от тях, които са свободни от болестта на Ауески (1) следва да бъде включено в Споразумението за ЕИП.
 (2)
 Настоящото решение се отнася до законодателството относно живи животни, различни от рибите и аквакултурните животни. Законодателството по тези въпроси не се прилага по отношение на Исландия, както е посочено в параграф 2 от уводната част на глава I от приложение I към Споразумението за ЕИП. Поради това настоящото решение не се прилага по отношение на Исландия.
 (3)
 Настоящото решение се отнася до законодателството по ветеринарни въпроси. Законодателството относно ветеринарните въпроси не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
 (4)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 84 (Решение 2008/185/ЕО на Комисията) от част 4.2 на глава I от приложение I към Споразумението за ЕИП се добавя следното тире:
 „—
 32015 D 0398: Решение за изпълнение (ЕС) 2015/398 на Комисията от 13 февруари 2015 г. (ОВ L 66, 11.3.2015 г., стр. 16).“
 Член 2
 Текстовете на Решение за изпълнение (ЕС) 2015/398 на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 12 юни 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 11 юни 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 66, 11.3.2015 г., стр. 16.
 (*1) Без отбелязани конституционни изисквания.

type: contracts

jurisdiction: EU


text:
 Важна правна забележка
 |
 22002D0130
 Официален вестник n° L 336 , 12/12/2002 стр. 0030 - 0030 специално чешко издание глава 11 том 07 стр. 397 - 397 специално испанско издание глава 11 том 07 стр. 397 - 397 специално унгарско издание глава 11 том 07 стр. 397 - 397 специално литвийско издание глава 11 том 07 стр. 397 - 397 LV.ES глава 11 том 07 стр. 397 - 397 MT.ES глава 11 том 07 стр. 397 - 397 PL.ES глава 11 том 07 стр. 397 - 397 SK.ES глава 11 том 07 стр. 397 - 397 специално словенско издание глава 11 том 07 стр. 397 - 397
 Решение на Съвместния комитет на ЕИПNo 130/2002от 27 септември 2002 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с протокола, коригиращ това споразумение, по-нататък наричано "Споразумението", и по-специално член 98 от него,като има предвид, че:(1) Приложение XIII към споразумението беше изменено с Решение No 106/2002 на Съвместния комитет на ЕИП от 12 юли 2002 г. [1].(2) Директива 2002/7/EО на Европейския парламент и на Съвета от 18 февруари 2002 г. относно изменение на Директива 96/53/ЕО на Съвета за определяне на максимално допустимите размери при вътрешен и международен превози и на максимално допустимото тегло при международен превоз за определени пътни превозни средства, движещи се в рамките на Общността [2], трябва да бъде включена в споразумението,РЕШИ:Член 1Към точка 15a (Директива 96/53/EО на Съвета) от приложение XIII към споразумението се добавя следното тире:"изменено с:- 32002 L 0007: Директива 2002/7/EО на Европейския парламент и на Съвета от 18 февруари 2002 г. (ОВ L 67, 9.3.2002 г., стр. 47)."Член 2Текстовете на Директива 2002/7/EО на исландски и норвежки език, които предстои да бъдат публикувани в притурката за ЕИП в Официален вестник на Европейските общности, са автентични.Член 3Настоящото решение влиза в сила на 5 октомври 2002 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 27 септември 2002 година.За Съвместния комитет на ЕИППредседателGunnar Snorri Gunnarsson[1] ОВ L 298, 31.10.2002 г., стр. 27.[2] ОВ L 67, 9.3.2002 г., стр. 47.[***] Няма посочени конституционни изисквания.--------------------------------------------------


text:
 Важна правна забележка
 |
 22003D0008
 Официален вестник n° L 094 , 10/04/2003 стр. 0057 - 0058 специално чешко издание глава 11 том 08 стр. 62 - 63 специално испанско издание глава 11 том 08 стр. 62 - 63 специално унгарско издание глава 11 том 08 стр. 62 - 63 специално литвийско издание глава 11 том 08 стр. 62 - 63 LV.ES глава 11 том 08 стр. 62 - 63 MT.ES глава 11 том 08 стр. 62 - 63 PL.ES глава 11 том 08 стр. 62 - 63 SK.ES глава 11 том 08 стр. 62 - 63 специално словенско издание глава 11 том 08 стр. 62 - 63
 Решение на Съвместния комитет на ЕИПNo 8/2003от 31 януари 2003 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към споразумението е изменено с Решение No 163/2002 на Съвместния комитет на ЕИП от 6 декември 2002 г. [1].(2) Двадесет и четвърта Директива 2000/6/EО на Комисията от 29 февруари 2000 г. относно адаптиране към техническия прогрес на приложения II, III, VI и VII към Директива 76/768/EИО на Съвета относно сближаване на законодателствата на държавите-членки, свързани с козметични продукти [2], трябва да бъде включена в споразумението,РЕШИ:Член 1В точка 1 (Директива 76/768/EИО на Съвета) в глава XVI на приложение II към споразумението се добавя следното тире:- "— 32000 L 0006: Двадесет и четвърта Директива 2000/6/EО на Комисията от 29 февруари 2000 г. (ОВ L 56, 1.3.2000 г., стр. 42)."Член 2Текстовете на Директива 2000/6/EО на исландски и норвежки език, които трябва да се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 1 февруари 2003 г., при условие че всички нотификации до Съвместният комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 31 януари 2003 година.За Съвместния комитет на ЕИППредседателP. Westerlund[1] ОВ L 38, 13.2.2003 г., стр. 20.[2] ОВ L 56, 1.3.2000 г., стр. 42.[***] Не са посочени конституционни изисквания.--------------------------------------------------


text:
 26.10.2016
 BG
 Официален вестник на Европейския съюз
 L 291/3
 СПОРАЗУМЕНИЕ
 под формата на размяна на писма между Европейския съюз и Източна република Уругвай в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз
 А. Писмо от Съюза
 Уважаеми господине,
 Вследствие на преговорите съгласно член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на списъка на Република Хърватия в процеса на присъединяването ѝ към Европейския съюз имам честта да предложа следното:
 Европейският съюз включва в списъка си за митническата територия на ЕС-28 отстъпките, които се съдържат в списъка на ЕС-27, със следните изменения:
 добавят се 76 тона към разпределената за страната (Уругвай) тарифна квота на ЕС „обезкостени меса от животни от рода на едрия рогат добитък, пресни или охладени; карантии, годни за консумация, от животни от рода на едрия рогат добитък, месести части от диафрагмата, пресни или охладени“, тарифни позиции ex 0201 30 00 и ex 0206 10 95, като се запазва досегашната ставка в рамките на квотата от 20 %. Новата тарифна квота е 4 076 тона;
 добавят се 1 875 тона към тарифната квота на ЕС „меса от животни от рода на едрия рогат добитък, замразени — карантии, годни за консумация, от животни от рода на едрия рогат добитък, замразени“ (тарифни позиции 0202 и 0206 29 91, като се запазва досегашната ставка в рамките на квотата от 20 %. Новата тарифна квота е 54 875 тона.
 Европейският съюз и Източна република Уругвай ще се уведомят взаимно за приключването на вътрешните процедури, необходими за влизането в сила на споразумението. Споразумението влиза в сила 14 дни след датата на получаване на последното уведомление.
 Ще Ви бъда благодарен(на) да потвърдите дали Вашето правителство се съгласява с гореизложеното. В случай на положителен отговор от Вашето правителство имам честта да предложа настоящото писмо и Вашето потвърждение да представляват заедно споразумение под формата на размяна на писма между Европейския съюз и Източна република Уругвай.
 Моля, приемете, уважаеми господине, моите най-дълбоки почитания.
 Съставено в Брюксел на
 Hecho en Bruselas, el
 V Bruselu dne
 Udfærdiget i Bruxelles, den
 Geschehen zu Brüssel am
 Brüssel,
 Έγινε στις Βρυξέλλες, στις
 Done at Brussels,
 Fait à Bruxelles, le
 Sastavljeno u Bruxellesu
 Fatto a Bruxelles, addì
 Briselē,
 Priimta Briuselyje,
 Kelt Brüsszelben,
 Magħmul fi Brussell,
 Gedaan te Brussel,
 Sporządzono w Brukseli, dnia
 Feito em Bruxelas,
 Întocmit la Bruxelles,
 V Bruseli
 V Bruslju,
 Tehty Brysselissä
 Utfärdat i Bryssel den
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo


text:
Euroopan unionin puolesta
 För Europeiska unionen
 Б. Писмо от Източна република Уругвай
 Уважаеми господине,
 Имам честта да потвърдя получаването на Вашето писмо от днешна дата със следното съдържание:
 „Вследствие на преговорите съгласно член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на списъка на Република Хърватия в процеса на присъединяването ѝ към Европейския съюз имам честта да предложа следното:
 Европейският съюз включва в списъка си за митническата територия на ЕС-28 отстъпките, които се съдържат в списъка на ЕС-27, със следните изменения:
 добавяне на 76 тона към разпределената за страната (Уругвай) тарифна квота на ЕС „обезкостени меса от животни от рода на едрия рогат добитък, пресни или охладени; карантии, годни за консумация, от животни от рода на едрия рогат добитък, месести части от диафрагмата, пресни или охладени“, тарифни позиции ex 0201 30 00 и ex 0206 10 95, като се запазва досегашната ставка в рамките на квотата от 20 %. Новата тарифна квота е 4 076 тона;
 добавят се 1 875 тона към тарифната квота на ЕС „меса от животни от рода на едрия рогат добитък, замразени — карантии, годни за консумация, от животни от рода на едрия рогат добитък, замразени“, тарифни позиции 0202 и 0206 29 91, като се запазва досегашната ставка в рамките на квотата от 20 %. Новата тарифна квота е 54 875 тона.
 Европейският съюз и Източна република Уругвай се уведомяват взаимно за приключването на вътрешните процедури, необходими за влизането в сила на споразумението. Споразумението влиза в сила 14 дни след датата на получаване на последното уведомление.
 Ще Ви бъда благодарен(на) да потвърдите дали Вашето правителство се съгласява с гореизложеното. В случай на положителен отговор от Вашето правителство имам честта да предложа настоящото писмо и Вашето потвърждение да представляват заедно споразумение под формата на размяна на писма между Европейския съюз и Източна република Уругвай.“
 Имам честта да Ви информирам за съгласието на моето правителство със съдържанието на Вашето писмо.
 Моля, приемете, уважаеми господине, моите най-дълбоки почитания.
 Hecho en Bruselas, el
 Съставено в Брюксел на
 V Bruselu dne
 Udfærdiget i Bruxelles, den
 Geschehen zu Brüssel am
 Brüssel,
 Έγινε στις Βρυξέλλες, στις
 Done at Brussels,
 Fait à Bruxelles, le
 Sastavljeno u Bruxellesu
 Fatto a Bruxelles, addì
 Briselē,
 Priimta Briuselyje,
 Kelt Brüsszelben,
 Magħmul fi Brussell,
 Gedaan te Brussel,
 Sporządzono w Brukseli, dnia
 Feito em Bruxelas,
 Întocmit la Bruxelles,
 V Bruseli
 V Bruslju,
 Tehty Brysselissä
 Utfärdat i Bryssel den
 Por la República Oriental del Uruguay
 За Източна република Уругвай
 Za Uruguayskou východní republiku
 For Den Østlige Republik Uruguay
 Für die Republik Östlich des Uruguay
 Uruguay Idavabariigi nimel
 Για την Ανατολική Δημοκρατία της Оυρουγουάης
 For the Eastern Republic of Uruguay
 Pour la République orientale de l'Uruguay
 Za Istočnu Republiku Urugvaj
 Per la Repubblica orientale dell'Uruguay
 Urugvajas Austrumu Republikas vārdā –
 Urugvajaus Rytų Respublikos vardu
 Az Uruguayi Keleti Köztársaság részéről
 Għar-Repubblika Orjentali tal-Urugwaj
 Voor de Republiek ten oosten van de Uruguay
 W imieniu Wschodniej Republiki Urugwaju
 Pela República Oriental do Uruguai
 Pentru Republica Orientală a Uruguayului
 Za Uruguajskú východnú republiku


text:
 Важна правна забележка
 |
 22002D0128(01)
 Официален вестник n° L 336 , 12/12/2002 стр. 0028 - 0028 специално чешко издание глава 11 том 07 стр. 395 - 395 специално испанско издание глава 11 том 07 стр. 395 - 395 специално унгарско издание глава 11 том 07 стр. 395 - 395 специално литвийско издание глава 11 том 07 стр. 395 - 395 LV.ES глава 11 том 07 стр. 395 - 395 MT.ES глава 11 том 07 стр. 395 - 395 PL.ES глава 11 том 07 стр. 395 - 395 SK.ES глава 11 том 07 стр. 395 - 395 специално словенско издание глава 11 том 07 стр. 395 - 395
 Решение на Съвместния комитет на ЕИПNo 128/2002от 27 септември 2002 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към споразумението беше изменено с Решение No 115/2001 на Съвместния комитет на ЕИП от 28 септември 2001 г. [1].(2) Директива 2001/63/ЕО на Комисията от 17 август 2001 г. за привеждане в съответствие с техническия прогрес на Директива 97/68/ЕО на Европейския парламент и на Съвета за сближаване на законодателствата на държавите-членки относно мерките срещу емисията на газообразни и механични замърсители от двигатели с вътрешно горене, които ще се монтират на подвижна техника, която не е предназначена за движение по пътищата [2], трябва да бъде включена в споразумението,РЕШИ:Член 1Към точка 1a (Директива 97/68/ЕО на Европейския парламент и на Съвета) от глава XXIV на приложение II към споразумението се прибавя следното:"изменено с:- 32001 L 0063: Директива 2001/63/ЕО на Комисията от 17 август 2001 г. (ОВ L 227, 23.8.2001 г., стр. 41)."Член 2Текстовете на Директива 2001/63/ЕО на исландски и норвежки, които предстои да бъдат се публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 5 октомври 2002 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 27 септември 2002 година.За Съвместния комитет на ЕИППредседателGunnar Snorri Gunnarsson[1] ОВ L 322, 6.12.2001 г., стр. 27.[2] ОВ L 227, 23.8.2001 г., стр. 41.[***] Няма посочени конституционни изисквания.--------------------------------------------------


text:
11/т. 21 BG Официален вестник на Европейския съюз 5
 22000A0519(01)
 L 118/46 ОФИЦИАЛЕН ВЕСТНИК НА ЕВРОПЕЙСКИТЕ ОБЩНОСТИ 19.5.2000
 ПРИЛОЖЕНИЕ V
 ЗА ЗАЩИТАТА И ЗАПАЗВАНЕТО НА ЕКОСИСТЕМИТЕ И БИОЛОГИЧНОТО РАЗНООБРАЗИЕ НА
 МОРСКАТА ЗОНА
 Член 1
 За целите на настоящото приложение и на допълнение 3 определенията на термините „биологично разнообразие“, „екосистема“
 и „местообитание“ са тези, които фигурират в Конвенцията за биологичното разнообразие от 5 юни 1992 г.
 Член 2
 Като изпълняват задълженията си по настоящата конвенция за предприемане, поотделно или съвместно, на необходимите мерки
 за защита на морската зона срещу вредните въздействия от човешката дейност, така че да защитят човешкото здраве и да предпазят
 морските екосистеми, и — когато е възможно — да възстановят морските области, които са претърпели тези вредни въздействия,
 както и задължението, което имат въз основа на Конвенцията за биологичното разнообразие от 5 юни 1992 г., да изготвят
 стратегии, планове и програми, целящи да осигурят запазването и трайното използване на биологичното разнообразие,
 договарящите се страни:
 а) вземат необходимите мерки, за да защитят и запазят екосистемите и биологичното разнообразие на морската зона и да
 възстановят, когато е възможно, морските области, които са претърпели вредни въздействия, и
 б) за тези цели, съдействат за приемането на такива програми и мерки, които да контролират човешките дейности определени
 чрез прилагане на критериите, посочени в допълнение 3.
 Член 3
 1. За целите на настоящото приложение задължение на Комисията е по-специално:
 а) да изготви програми и мерки, които да имат за цел да управляват човешките дейности, определени чрез прилагане на
 критериите, посочени в допълнение 3;
 б) при това:
 i) да събере и проучи информацията за въпросните дейности и за въздействията, които те оказват върху екосистемите и върху
 биологичното разнообразие;
 ii) да разработи средства, съответстващи на международното право, целящи да въведат мерки за защита, запазване,
 възстановяване или предпазване в специфични зони или места или визиращи отделни видове или местообитания;
 iii) при спазване разпоредбите на член 4 от настоящото приложение, да вземе под внимание аспектите на националните
 стратегии и насоки, отнасящи се до трайното използване на съставните елементи на биологичното разнообразие на
 морската зона, които влияят върху различните райони и подрайони на въпросната зона;
 iv) при спазване разпоредбите на член 4 от настоящото приложение, да се стреми към прилагането на цялостен подход към
 екосистемите;
 в) при това да държи също сметка за програмите и мерките, приети от договарящите се страни, с оглед на защитата и запазването
 на екосистемите във водите под техен суверенитет или юрисдикция.
 2. При приемането на подобни програми и мерки се разглежда надлежно въпросът относно прилагането на дадена програма или
 мярка спрямо цялата или само спрямо определена част от морската зона.
 Член 4
 1. В съответствие с предпоследното съображение на конвенцията никаква програма или мярка, отнасяща се до управлението на
 риболова не може да бъде приета въз основа на настоящото приложение. Въпреки това, ако Комисията прецени, че е желателно
 да се предприеме някакво действие по въпрос, който има връзка с тази област, тя привлича вниманието на международния орган
 или власт, които са компетентни по този въпрос. Когато е желателно Комисията да вземе мерки, допълващи или


text:
усилващи мерките
 на другите власти или органи, Комисията се старае да сътрудничи с тях.
 2. Ако Комисията прецени, че съгласно настоящото приложение е желателно да се намеси в област, отнасяща се до морския
 транспорт, тя привлича вниманието на Международната морска организация към този въпрос. Договарящите се страни, които са
 членки на Международната морска организация, полагат усилия да съдействат в рамките на тази организация, за да се постигне
 желаната реакция, включително, ако е необходимо, съгласието на тази организация във връзка с регионална или местна акция,
 като вземат предвид насоките, изработени евентуално от въпросната организация по отношение на определянето на специални
 зони, идентифицирането на особено уязвими зони или всички други въпроси.
 ---pagebreak--- 6 BG Официален вестник на Европейския съюз 11/т. 21
 Допълнение 3
 Критерии за определянето на човешките дейности за целите на приложение V
 1. При определяне на човешките дейности за целите на приложение V се прилагат следните критерии, като се държи
 сметка за регионалните различия:
 а) обхват, интензивност и продължителност на разглежданата човешка дейност;
 б) реални или потенциални вредни въздействия от човешката дейност върху определени видове, групи и
 местообитания;
 в) реални или потенциални вредни въздействия от човешката дейност върху определени екологични процеси;
 г) необратимост или трайност на тези въздействия;
 2. Тези критерии не са непременно изчерпателни или с еднаква важност при разглеждането на дадена дейност.


text:
 30.12.2021
 BG
 Официален вестник на Европейския съюз
 L 470/48
 Само оригиналните текстове на ИКЕ на ООН имат правна сила съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН за статута - TRANS/WP.29/343/, който е на разположение на електронен адрес:
 https://unece.org/status-1958-agreement-and-annexed-regulations
 Правило No 163 на ООН — Единни разпоредби относно одобряването на алармена система за превозно средство и одобряването на превозно средство по отношение на неговата алармена система [2021/2276]
 Дата на влизане в сила: 30 септември 2021 г.
 Настоящият документ служи единствено като средство за документиране. Автентичният и правно обвързващ текст е: ECE/TRANS/WP.29/2021/50.
 СЪДЪРЖАНИЕ
 Правило
 1.
 Обхват
 2.
 Определения
 3.
 Заявление за одобряване
 4.
 Одобряване
 ЧАСТ I — Одобряване на алармени системи за превозни средства
 5.
 Общи спецификации
 6.
 Особени спецификации
 7.
 Работни параметри и условия за изпитване
 8.
 Инструкции
 Част II — Одобряване на превозно средство по отношение на неговата алармена система
 9.
 Определения
 10.
 Общи спецификации
 11.
 Особени спецификации
 12.
 Условия на изпитването
 13.
 Инструкции
 14.
 Изменяне на типа превозно средство и разширяване на одобрението
 15.
 Процедури за съответствие на производството
 16.
 Санкции при несъответствие на производството
 17.
 Окончателно прекратяване на производството
 18.
 Наименования и адреси на техническите служби, отговарящи за провеждането на изпитвания за одобряване, и на органите по одобряването на типа
 Приложения
 1
 Информационен документ
 2
 Уведомление
 3
 Оформление на маркировките за одобрение
 4
 Образец на сертификат за съответствие
 5
 Образец на сертификат за монтаж
 6
 Спецификации за превключватели с механичен ключ
 7
 Електромагнитна съвместимост
 8
 Изпитване на системи за защита на отделението за пътници
 1. Обхват
 Настоящото правило се прилага по отношение на:
 1.1.
 одобряването на
 a)
 ако са монтирани, алармени системи за превозни средства, предназначени предимно за превозни средства от категория М1 и такива от категория N1 (1) с максимална маса не повече от 2 тона; и
 б)
 превозни средства от категория М1 и такива от категория N1 с максимална маса не повече от 2 тона, по отношение на монтираните на тях алармени системи. (2)
 1.2.
 При поискване от страна на производителя страните по Спогодбата могат да издават одобрения на превозни средства от други категории и на алармени системи, предназначени за монтиране на такива превозни средства.
 1.3.
 Настоящото правило не се прилага относно честоти за радиопредаване, независимо дали те са свързани със защитата на превозни средства срещу неразрешено използване.
 2. Определения
 2.1.
 „Компонент“ означава устройство, което трябва да отговаря на изискванията на настоящото правило и е предназначено да бъде част от превозно средство, като типът, към който то спада, може да бъде одобрен независимо от превозното средство, ако настоящото правило съдържа изрични разпоредби за това.
 2.2.
 „Отделен технически възел“ означава устройство, което трябва да отговаря на изискванията на настоящото правило и е предназначено да бъде част от превозно средство, като типът, към който то спада, може да бъде одобрен отделно, но само във връзка с един или няколко определени типа превозни средства, ако настоящото правило съдържа изрични разпоредби за това.
 2.3.
 „Производител“ означава лицето или организацията,


text:
които са отговорни пред органа по одобряването за всички аспекти на процеса на одобряване на типа и за осигуряване на съответствие на производството. Не е от съществено значение дали лицето или организацията участва пряко във всички етапи на производството на превозното средство, системата, компонента или отделния технически възел, предмет на процеса на одобрение.
 2.4.
 „Алармена система за превозно средство (АСПС)“ означава система, предназначена за монтиране на един или повече типове превозни средства, проектирана да сигнализира при проникване в превозното средство, или при въздействие върху него; тези системи могат да предоставят допълнителна защита срещу неразрешено използване на превозното средство.
 2.5.
 „Датчик“ означава устройство, проектирано да открива промяна, която би могла да се дължи на проникване в превозното средство или въздействие върху него.
 2.6.
 „Предупредително устройство“ означава устройство, което указва, че има проникване в превозното средство или въздействие върху него.
 2.7.
 „Оборудване за управление“ означава оборудване, което е необходимо за включване, изключване и проверка на АСПС и за предаване на алармения сигнал към предупредителните устройства.
 2.8.
 „Включено“ означава състоянието на АСПС, при което аларменият сигнал може да бъде предаден към предупредителните устройства.
 2.9.
 „Изключено“ означава състоянието на АСПС, при което аларменият сигнал не може да бъде предаден към предупредителните устройства.
 2.10.
 „Ключ“ означава всяко устройство, проектирано и конструирано така, че да задейства заключващата система, която от своя страна е проектирана и конструирана така, че да се задейства само чрез това устройство.
 2.11.
 „Тип алармена система за превозно средство“ означава системи, които не се различават значително по отношение на следните съществени характеристики:
 a)
 търговското наименование или марката на производителя;
 б)
 вида на датчика;
 в)
 вида на предупредителното устройство;
 г)
 вида на оборудването за управление.
 2.12.
 „Одобрение на алармена система за превозно средство“ означава одобрението на тип алармена система за превозно средство по отношение на изискванията, изложени в параграфи 5, 6 и 7 по-долу.
 2.13.
 „Имобилайзер“ означава устройство, предназначено да предотврати придвижване на превозното средство с помощта на собствения му двигател.
 2.14.
 „Алармен сигнал при опасност“ означава устройство, което позволява на дадено лице да използва инсталираната на превозното средство алармена система, за да извика помощ при извънредна ситуация.
 3. Заявление за одобряване
 3.1.
 Заявлението за одобряване на тип превозно средство или компонент въз основа на настоящото правило се подава от производителя.
 3.2.
 То се придружава от информационен документ, съответстващ на образеца, представен в приложение 1 и предоставящ описание на техническите характеристики на АСПС и методите на монтиране за всяка марка и тип превозно средство, на което се предвижда да бъде монтирана АСПС.
 3.3.
 На техническата служба, отговаряща за провеждането на изпитванията за одобряване, се предоставят превозни средства/компоненти, които са представителни за подлежащите на одобряване типове.
 4. Одобряване
 4.1.
 Ако типът, представен за одобряване по реда на настоящото правило, отговаря на изискванията от съответните части на настоящото правило, се издава одобрение на съответния тип.
 4.2.
 За всеки одобрен тип се определя номер на одобрението. Неговите първи две цифри (понастоящем 00 за правилото в първоначалния му вид) показват серията от изменения, включваща последните съществени технически изменения, внесени в правилото към момента на издаване на одобрението. Една


text:
и съща страна по Спогодбата не може да определя същия номер за друг тип превозно средство или компонент, определен в настоящото правило.
 4.3.
 На страните по Спогодбата, които прилагат настоящото правило, се изпраща съобщение за одобряване на типа или разширяване на одобрението на типа съгласно настоящото правило посредством формуляр, съответстващ на образеца в приложение 2 към настоящото правило.
 4.4.
 На всяко превозно средство или компонент, което/който съответства на одобрен съгласно настоящото правило тип, на видно и леснодостъпно място, посочено във формуляра за одобрение, се поставя международна маркировка за одобрението, състояща се от:
 4.4.1.
 оградена с окръжност буква „E“, следвана от отличителния номер на държавата, която е издала одобрението (3), и
 4.4.2.
 номера на настоящото правило, следван от буквата „R“, тире и номера на одобрението отдясно на окръжността, предписана в точка 4.4.1.
 4.5.
 Ако даден тип съответства на тип, одобрен по едно или няколко правила на ООН, приложени към Спогодбата, в държавата, издала одобрение по настоящото правило, не е необходимо да се повтаря символът, предписан в точка 4.4.1. В този случай номерата на правилата, по които е издадено одобрение в държавата, издала одобрение по настоящото правило, се поставят във вертикални колони отдясно на символа по точка 4.4.1.
 4.6.
 Маркировката за одобрение трябва да е четлива и незаличима.
 4.7.
 В случай на превозно средство маркировката за одобрение се поставя в близост до или на табелката с данни за превозното средство, поставена от производителя.
 4.8.
 В случай на компонент, одобрен отделно като алармена система, маркировката за одобрение се поставя от производителя върху основните елементи на устройството.
 4.9.
 В приложение 3 към настоящото правило са дадени примери за оформлението на маркировки за одобрение.
 4.10.
 Като алтернатива на маркировката за одобрение, описана в точка 4.4 по-горе, се издава сертификат за съответствие за всяка предложена за продажба АСПС.
 4.10.1.
 Когато производител на АСПС доставя на производител на превозни средства немаркирана АСПС, одобрена съгласно настоящото правило, с цел тя да бъде монтирана като оригинално оборудване в даден модел превозно средство или група модели превозни средства, производителят на АСПС трябва да предостави на производителя на превозното средство достатъчен брой екземпляри на сертификата за съответствие, за да може производителят да получи одобрение на превозното средство съгласно настоящото правило.
 4.10.2.
 Ако АСПС е съставена от отделни компоненти, нейните основни компоненти трябва да носят съответна маркировка и сертификатът за съответствие трябва да съдържа списък на тези маркировки.
 4.10.3.
 Образец на сертификата за съответствие е даден в приложение 4 към настоящото правило.
 Част I — Одобряване на алармени системи за превозни средства
 5. Общи спецификации
 5.1.
 При проникване в превозното средство или въздействие върху него АСПС трябва да задейства алармен сигнал. Аларменият сигнал трябва да бъде звуков, като допълнително може да се задействат светлинни предупредителни устройства, или да бъде алармен радиосигнал, или да бъде комбинация от тези възможности.
 5.2.
 АСПС се проектират, конструират и монтират по такъв начин, че и след тяхното инсталиране превозното средство да продължава да отговаря на съответните технически изисквания, по-специално по отношение на електромагнитната съвместимост (ЕМС).
 5.3.
 Монтирането на АСПС не трябва да оказва влияние върху характеристиките на


text:
превозното средство (в изключено състояние) или върху безопасното му функциониране.
 5.4.
 АСПС и нейните компоненти не трябва да се задействат непреднамерено, по-специално докато двигателят е в работещо състояние.
 5.5.
 Повредите на АСПС или нейното електрическо захранване не трябва да се отразяват на безопасното функциониране на превозното средство.
 5.6.
 АСПС, нейните компоненти и управляваните от тях части трябва да бъдат проектирани, изработени и монтирани по такъв начин, че да се сведе до минимум рискът те да бъдат направени неработоспособни или да бъдат унищожени бързо и без привличане на вниманието, напр. посредством използването на евтини, лесни за скриване инструменти, оборудване или приспособления, които са масово достъпни.
 5.7.
 Начините на включване и изключване на АСПС трябва да бъдат проектирани така, че да не противоречат на изискванията на настоящото правило. Позволени са електрически връзки към компонентите, обхванати от част II на настоящото правило.
 5.8.
 Системата трябва да бъде организирана така, че свързването „накъсо“ на която и да е сигнална верига да не възпрепятства изпълнението на другите функции на алармената система (освен тези на свързаната „накъсо“ верига).
 5.9.
 АСПС може да включва имобилайзер, който трябва да отговаря на изискванията на Правило No 162 на ООН (имобилайзери), или Правило No 116 на ООН, притурка 7 към първоначалната версия, или Правило No 97 на ООН, притурка 8 към серия от изменения 01.
 6. Особени спецификации
 6.1. Обхват на защитата
 6.1.1. Специфични изисквания
 АСПС трябва да установява и да сигнализира най-малко за отварянето на която и да е от вратите на превозното средство, капака на двигателя и на отделението за багаж. Повредата или изключването на светлинни източници, например светлините на отделението за пътници, не трябва да нарушава функционирането на управлението.
 Монтирането на допълнителни ефективни датчици за информация/индикация, например във връзка с:
 a)
 проникване в превозното средство, напр. контрол на отделението за пътници, контрол на стъклата на прозорците и контрол за разбиване на остъклен участък; или
 б)
 опит за кражба на превозното средство, напр. датчик за накланяне,
 е позволено, ако се спазват мерките за предотвратяване на ненужно задействане на алармената система (т.е. фалшива тревога, вж. точка 6.1.2 по-долу).
 Тъй като тези допълнителни датчици генерират алармен сигнал и след самото проникване (напр. при разбиване на остъклен участък) или при външни влияния (напр. вятър), аларменият сигнал, задействан от един от гореспоменатите датчици, трябва да се задейства не повече от 10 пъти в рамките на един и същи период на действие на АСПС.
 В този случай продължителността на действието на АСПС може да се ограничи чрез правомерно изключване на системата посредством действие на ползвателя на превозното средство.
 Някои категории допълнителни датчици, напр. за контрол на отделението за пътници (ултразвукови, инфрачервени) или за накланяне и т.н., могат да бъдат преднамерено изключвани. В този случай всеки път преди задействане на АСПС трябва да се извършва отделна целенасочена операция. Изключването на датчиците не трябва да е възможно, когато алармената система е във включено състояние.
 6.1.2. Защита срещу фалшива тревога
 6.1.2.1.
 Чрез съответни мерки, напр.:
 a)
 механична конструкция и конструкция на електрическата верига, съответстващи на условията, специфични за моторни превозни средства,
 б)
 избор и прилагане на


text:
принципите за действие и контрол на алармената система и нейните компоненти,
 трябва да се направи необходимото, за да не задейства АСПС ненужно звуковия алармен сигнал, както във включено, така и в изключено състояние, при:
 a)
 удар върху превозното средство: изпитването е посочено в точка 7.2.13;
 б)
 електромагнитна съвместимост: изпитванията са посочени в точка 7.2.12;
 в)
 спадане на напрежението на акумулаторната батерия поради продължително разреждане: изпитването е посочено в точка 7.2.14;
 г)
 фалшива тревога от системата за контрол на отделението за пътници: изпитването е посочено в точка 7.2.15.
 6.1.2.2.
 Ако заявителят на одобрението може да докаже, напр. чрез технически данни, че защитата срещу фалшива тревога е осигурена в задоволителна степен, техническата служба, отговаряща за провеждане на изпитванията за одобряване, може да не изисква някои от горните изпитвания.
 6.2. Звуков алармен сигнал
 6.2.1. Общи положения
 Аларменият сигнал трябва да се чува и разпознава ясно и да се различава значително от другите звукови сигнали, използвани в пътното движение.
 В допълнение към звуковото предупредително устройство от оригиналното оборудване, в зоната на превозното средство, която се контролира от АСПС, може да бъде монтирано отделно звуково предупредително устройство, когато то трябва да бъде защитено срещу лесен и бърз достъп на хора.
 Ако се използва отделно звуково предупредително устройство в съответствие с точка 6.2.3.1 по-долу, АСПС може да задейства допълнително и звуковото предупредително устройство от оригиналното оборудване, при условие че евентуално манипулиране на стандартното звуково предупредително устройство (което по принцип е по-лесно достъпно) не се отразява на функционирането на допълнителното звуково предупредително устройство.
 6.2.2. Продължителност на звуковия сигнал
 Минимум: 25 s
 Максимум: 30 s
 Звуковият сигнал може да се задейства отново само след следващото въздействие върху превозното средство, т.е. след изтичане на гореспоменатия интервал от време (Ограничения: вж. точки 6.1.1 и 6.1.2 по-горе).
 Изключването на алармената система трябва незабавно да прекратява сигнала.
 6.2.3. Изисквания относно звуковия сигнал
 6.2.3.1.
 Устройство за сигнал с постоянен тон (постоянен честотен спектър), напр. устройства за звукови предупредителни сигнали: акустичните и други данни трябва да са в съответствие с част I от Правило No 28 на ООН.
 Пулсиращ сигнал (включен/изключен):
 Честота на превключванията: (2 ± 1) Hz
 Време във включено състояние = Време в изключено състояние ± 10 %
 6.2.3.2.
 Устройство за звуков сигнал с модулация на честотата: акустичните и други данни трябва да са в съответствие с част I от Правило No 28 на ООН, като тонът на излъчвания звуков сигнал трябва да се отклонява значително и в еднаква степен и в двете посоки в границите на горепосочения честотен диапазон (от 1 800 до 3 550 Hz).
 Модулираща честота: (2 ± 1) Hz
 6.2.3.3.
 Ниво на звука
 Източникът на звук трябва да бъде:
 a)
 звуково предупредително устройство, одобрено по част I от Правило No 28 на ООН;
 б)
 устройство, отговарящо на изискванията по точки 6.1 и 6.2 от част I от Правило No 28 на ООН.
 Въпреки това, ако източникът на звук се различава от оригинално монтираното звуково предупредително устройство, минималното ниво на звука може да бъде намалено до 100 dB(A), измерено при условията, посочени в част I от Правило No 28


text:
на ООН.
 6.3. Светлинно предупредително устройство, ако е монтирано
 6.3.1. Общи положения
 При проникване в превозното средство или въздействие върху него устройството трябва да задейства светлинен сигнал, както е описано в точки 6.3.2 и 6.3.3 по-долу.
 6.3.2. Продължителност на светлинния сигнал
 Продължителността на светлинния сигнал трябва да е между 25 секунди и 5 минути след задействането на алармената система. Изключването на алармената система трябва да предизвиква незабавно прекратяване на сигнала.
 6.3.3. Тип на светлинния сигнал
 Периодично присветване на всички светлини на пътепоказателите на превозното средство и/или светлината в отделението за пътници заедно с всички светлини, които са включени в същата електрическа верига.
 Честота на превключванията: (2 ± 1) Hz
 По отношение на звуковия сигнал се позволяват също и асинхронни сигнали.
 Време във включено състояние = Време в изключено състояние ± 10 %
 6.4. Алармено радиосигнално устройство (пейджър), ако е вградено
 АСПС могат да разполагат с устройство за генериране на сигнал за тревога чрез радиовръзка.
 6.5. Заключване на управлението на алармената система
 6.5.1.
 Когато двигателят е в работещо състояние, не трябва да бъде възможно преднамерено или непреднамерено включване на алармената система.
 6.6. Включване и изключване на АСПС
 6.6.1. Включване
 Разрешава се всяко подходящо средство за включване на АСПС, при условие че то не води до непреднамерено произвеждане на фалшиви тревоги.
 6.6.2. Изключване
 Изключването на АСПС се извършва чрез едно от следните устройства или комбинация от тях. Разрешават се и други устройства, притежаващи равностойни характеристики.
 6.6.2.1.
 Механичен ключ (съответстващ на изискванията на приложение 6 към настоящото правило), който може да бъде комбиниран с централна заключваща система на превозното средство, включваща най-малко 1 000 варианта и задействана от външната страна на превозното средство.
 6.6.2.2.
 Електрическо/електронно устройство, напр. дистанционно управление, с най-малко 50 000 варианта, което има променящ се код и/или минимално време за обхождане десет дена, например максимум 5 000 варианта за 24 часа при минимален брой на вариантите 50 000.
 6.6.2.3.
 Механичен ключ или електрическо/електронно устройство вътре в защитеното отделение за пътници със съответно забавяне за влизане или излизане.
 6.7. Забавяне за излизане
 Ако превключващото устройство за включване на АСПС е монтирано в защитената зона, се осигурява забавяне за излизане. Трябва да бъде възможно да се подбере забавяне за излизане между 15 секунди и 45 секунди след задействане на ключа. Периодът на забавянето може да бъде регулируем, за да бъдат отчетени индивидуалните потребности на оператора.
 6.8. Забавяне за влизане
 Ако устройството за изключване на АСПС е монтирано в защитената зона, се допуска забавяне от минимум 5 секунди до максимум 15 секунди, преди да се задействат звуков и светлинен сигнал. Периодът на забавянето може да бъде регулируем, за да бъдат отчетени индивидуалните потребности на оператора.
 6.9. Индикатор на състоянието
 6.9.1.
 Допуска се използването на светлинни индикатори, разположени в отделението за пътници или извън него, които да дават информация за състоянието на АСПС (включено, изключено, период на задействане на алармената система, задействан алармен сигнал). Всеки светлинен сигнал или всяко използване на устройства за осветяване и светлинна сигнализация извън отделението за пътници трябва да отговаря на изискванията на Правило No 48 на ООН.
 6.9.2.
 Ако


text:
е предвидена индикация за краткотрайни „динамични“ процеси, като например прехода от включено към изключено състояние или обратно, тя трябва да бъде светлинна съгласно точка 6.9.1. Такава светлинна индикация може да се произведе също чрез едновременно задействане на пътепоказателите и/или на лампите в отделението за пътници, при условие че продължителността на светлинната индикация на пътепоказателите не надвишава 3 секунди.
 6.10. Захранване
 Източникът на захранване на АСПС трябва да бъде акумулаторната батерия на превозното средство или батерия, позволяваща зареждане. Когато е предвидено, може да бъде използвана допълнителна батерия, независимо дали позволява зареждане. В никакъв случай не се допуска захранването на други части на електрическата уредба на превозното средство от посочените батерии.
 6.11. Спецификации за функциите по избор
 6.11.1. Самопроверка, автоматична индикация при повреда
 При включване на АСПС, чрез функцията самопроверка (контрол за достоверност) могат да бъдат установявани и указвани неправилни състояния, напр. отворени врати и т.н.
 6.11.2. Алармен сигнал при опасност
 Разрешава се подаването на светлинен, и/или звуков, и/или радио алармен сигнал при опасност независимо от състоянието (включено или изключено) и/или от функциите на АСПС. Такъв алармен сигнал трябва да се включва от вътрешността на превозното средство и не трябва да се влияе от състоянието (включено или изключено) на АСПС. Също така трябва да е възможно аларменият сигнал при опасност да бъде изключен от ползващия превозното средство. При звуков алармен сигнал при опасност продължителността не трябва да се ограничава. Аларменият сигнал при опасност не трябва да блокира двигателя или да го спира, ако той е в ход.
 7. Работни параметри и условия за изпитване
 7.1. Работни параметри
 Всички компоненти на АСПС трябва да работят безотказно при следните условия.
 7.1.1. Климатични условия
 Определени са следните два класа по отношение на околната температура:
 a)
 от – 40 °C до + 85 °C за части за монтиране в отделението за пътници или отделението за багаж;
 б)
 от – 40 °C до + 125 °C за части за монтиране в отделението за двигателя, освен ако не са предвидени други изисквания.
 7.1.2. Степен на защита на електрическата инсталация
 В съответствие с публикация 60529:1989 на Международната електротехническа комисия (IЕС) са предвидени следните степени на защита:
 a)
 IP 40 за частите, които се монтират в отделението за пътници;
 б)
 IP 42 за частите, които се монтират в отделението за пътници на открити двуместни спортни автомобили (родстери)/кабриолети и на превозни средства с подвижен покрив, ако мястото за инсталиране изисква по-висока степен на защита от IP 40;
 в)
 IP 54 за всички останали части.
 В инструкцията за монтаж производителят на АСПС посочва всички ограничения относно разполагането на всяка част от инсталацията по отношение на прах, вода и температура.
 7.1.3. Устойчивост на атмосферни влияния
 7 дни съгласно публикация на IЕС 60068-2-30:1980.
 7.1.4. Електрически условия
 Номинално захранващо напрежение: 12 V
 Диапазон на работното захранващо напрежение: от 9 V до 15 V в температурния диапазон съгласно точка 7.1.1.
 Допустимо време на превишаване на напрежението при 23 °C:
 максимум 1 час при U = 18 V
 максимум 1 минута при U = 24 V
 7.2. Условия на изпитването
 7.2.1. Функционални изпитвания
 Що се отнася до


text:
функционалните изпитвания, изисквани съгласно точки 7.2.3, 7.2.4, 7.2.5, 7.2.6 и 7.2.8.4, ако някои от изпитванията, за които във всяка от тези точки се изисква да бъдат изпълнени преди функционалните изпитвания, се извършват на серии върху една-единствена АСПС, е допустимо функционалното изпитване да се проведе само един път, след приключването на всички избрани изпитвания, вместо след всяко едно от тези изпитвания. Производителите и доставчиците на превозното средство трябва да гарантират постигането на удовлетворителни резултати единствено в рамките на некумулативни процедури.
 7.2.1.1.
 Трябва да бъде проверено съответствието на АСПС със следните спецификации:
 продължителност на звуковия алармен сигнал съгласно точки 6.2.2 и 6.3.2.;
 честота на звука и честота на превключванията включено/изключено съгласно точки 6.3.3 и 6.2.3.1 или съответно 6.2.3.2;
 брой на циклите на алармения сигнал съгласно точка 6.1.1, при необходимост;
 проверка на заключването на управлението на алармената система съгласно точка 6.5.
 7.2.1.2.
 Нормални условия на изпитване
 Напрежение U = (12 ± 0,2) V.
 Температура T = (23 ± 5) °C
 7.2.2. Устойчивост на изменения на температурата и напрежението
 Проверява се също така съответствието с определените в точка 7.2.1.1 изисквания, при следните условия:
 7.2.2.1.
 Температура на изпитване
 :
 T = (– 40 ± 2) °C
 Напрежение на изпитване
 :
 U = (9 ± 0,2) V.
 Продължителност на съхранение
 :
 4 часа
 7.2.2.2.
 За части, които се монтират в отделението за пътници или отделението за багаж:
 Температура на изпитване
 :
 T = (+ 85 ± 2) °C
 Напрежение на изпитване
 :
 U = (15 ± 0,2) V.
 Продължителност на съхранение
 :
 4 часа
 7.2.2.3.
 За части, които се монтират в отделението за двигателя, ако не е предвидено друго:
 Температура на изпитване
 :
 T = (+ 125 ± 2) °C
 Напрежение на изпитване
 :
 U = (15 ± 0,2) V.
 Продължителност на съхранение
 :
 4 часа
 7.2.2.4.
 В продължение на 1 час АСПС се подлага на въздействието на повишено напрежение, равно на (18 ± 0,2) V, както във включено, така и в изключено състояние.
 7.2.2.5.
 В продължение на 1 минута АСПС се подлага на въздействието на повишено напрежение, равно на (24 ± 0,2) V, както във включено, така и в изключено състояние.
 7.2.3. Безопасност на функциониране след изпитване за устойчивост срещу проникване на чужди тела и вода
 След изпитване за устойчивост срещу проникване на чужди тела и вода съгласно публикация на IEC 60529:1989 за определяне на степента на защита в точка 7.1.2 се повтарят функционалните изпитвания съгласно точка 7.2.1.
 Със съгласието на техническата служба това изискване може да не се прилага при следните обстоятелства:
 a)
 одобряване на типа на АСПС, която трябва да получи одобрение на типа като отделен технически възел
 В този случай производителят на АСПС:
 i)
 посочва в точка 4.5 от информационния документ (приложение 1), че изискването по настоящата точка не се прилага по отношение на АСПС (в съответствие с точка 7 от настоящото правило), и
 ii)
 посочва в точка 4.1 от информационния документ списъка на превозните средства, на които се предвижда да бъде монтирана АСПС, а в точка 4.2 — съответните условия за монтаж;
 б)
 одобряване на типа на превозно средство по отношение


text:
на АС
 В този случай производителят на превозното средство посочва в точка 4.5 от информационния документ (приложение 1), че изискването по настоящата точка не се прилага по отношение на АС поради характера на условията за монтаж, като производителят на превозното средство трябва да докаже това чрез представяне на съответните документи;
 в)
 одобряване на типа на превозно средство по отношение на монтажа на АСПС, която е получила одобрение на типа като отделен технически възел
 В този случай производителят на превозното средство посочва в точка 4.5 от информационния документ (приложение 1), че изискването от настоящата точка не се прилага по отношение на монтажа на АСПС, когато са изпълнени съответните условия за монтаж.
 Това изискване не се прилага в случаите, когато информацията, изисквана в точка 4.5 от приложение 2, вече е била предоставена при одобряването на отделния технически възел.
 7.2.4. Безопасност на функциониране след изпитване на въздействие на кондензирала влага
 След изпитване за устойчивост на влага, което трябва да се извърши съгласно публикация на IEC 60068-2-30:1980, се повторят изпитванията на работата съгласно точка 7.2.1.
 7.2.5. Изпитване за защита срещу обръщане на полярността
 АСПС и нейните компоненти не трябва да се повреждат при подаване на напрежение с обратна полярност до 13 V в продължение на 2 min. След това изпитване се повтарят функционалните изпитвания съгласно точка 7.2.1, като стопяемите предпазители се заменят, ако това е необходимо.
 7.2.6. Изпитване за защита от късо съединение
 Всички електрически връзки на АСПС трябва да са устойчиви на късо съединение при свързване към „маса“ при напрежение максимум 13 V и/или да бъдат защитени с предпазители. След това изпитване се повтарят функционалните изпитвания съгласно точка 7.2.1, като предпазителите се заменят, ако е необходимо.
 7.2.7. Консумация на електроенергия във включено състояние
 Консумацията на електроенергия на цялата алармена система в задействано състояние, включително индикатора на състоянието, не трябва да надвишава средно 20 mA при посочените в точка 7.2.1.2 условия.
 Със съгласието на техническата служба това изискване може да не се прилага при следните обстоятелства:
 a)
 одобряване на типа на АСПС, която трябва да получи одобрение на типа като отделен технически възел
 В този случай производителят на АСПС:
 i)
 посочва в точка 4.5 от информационния документ (приложение 1), че изискването по настоящата точка не се прилага по отношение на АСПС (в съответствие с точка 7 от настоящото правило),
 ii)
 посочва в точка 4.1 от информационния документ списъка на превозните средства, на които се предвижда да бъде монтирана АСПС, а в точка 4.2 — съответните условия за монтаж, и
 iii)
 доказва чрез представяне на съответните документи, че изискванията относно консумацията на електроенергия не се нарушават;
 б)
 одобряване на типа на превозно средство по отношение на АС
 В този случай производителят посочва в точка 4.3.1.1 от информационния документ (приложение 2), че изискването по настоящата точка не се прилага по отношение на АС поради характера на условията за монтаж, като производителят на превозното средство трябва да докаже това чрез представяне на съответните документи;
 в)
 одобряване на типа на превозно средство по отношение на монтажа на АСПС, която е получила одобрение на типа като отделен технически възел


text:
В този случай производителят на превозното средство посочва в точка 4.3.1.1 от информационния документ (приложение 2), че изискването от настоящата точка не се прилага по отношение на монтажа на АСПС, когато са изпълнени съответните условия за монтаж.
 Това изискване не се прилага в случаите, когато информацията, изисквана в точка 4.3.1.1 от приложение 2, вече е била предоставена при одобряването на отделния технически възел.
 7.2.8. Безопасност на функциониране след изпитване за устойчивост на вибрации
 7.2.8.1.
 За това изпитване компонентите се разделят на два типа:
 Тип 1
 :
 компоненти, стандартно монтирани към превозното средство;
 Тип 2
 :
 компоненти, предназначени за закрепване към двигателя.
 7.2.8.2.
 Компонентите/АСПС се подлагат на вибрации със синусоидална форма, чиито характеристики са както следва:
 7.2.8.2.1.
 За тип 1
 Честотата е променлива, от 10 Hz до 500 Hz, с максимална амплитуда от ±5 mm и максимално ускорение от 3 g (пикова стойност 0).
 7.2.8.2.2.
 За тип 2
 Честотата е променлива, от 20 Hz до 300 Hz, с максимална амплитуда от ±2 mm и максимално ускорение от 15 g (пикова стойност 0).
 7.2.8.2.3.
 За тип 1 и тип 2
 Изменението на честотата е 1 октава/min.
 Броят на циклите е 10, като изпитването трябва да се проведе по посока на всяка от трите оси.
 Вибрациите се прилагат с постоянна максимална амплитуда при ниските честоти и с постоянно максимално ускорение при високите честоти.
 7.2.8.3.
 По време на изпитването АСПС трябва да бъде свързана електрически, като кабелът е закрепен след 200 mm.
 7.2.8.4.
 След провеждане на изпитване за устойчивост на вибрации се повтарят функционалните изпитвания съгласно точка 7.2.1.
 7.2.9. Изпитване за дълготрайност
 При условията на изпитване, определени в точка 7.2.1.2, се извършват 300 пълни цикъла на алармените сигнали (звукови и/или светлинни), с 5 min пауза на звуковото сигнално устройство.
 7.2.10. Изпитвания за външен превключвател с ключ (монтиран от външната страна на превозното средство)
 Следните изпитвания се извършват само ако не се използва цилиндърът на оригиналната ключалка на вратата.
 7.2.10.1.
 Превключвателят с ключ трябва да е проектиран и конструиран така, че да не губи своята ефективност дори и след изпитване от 2 500 цикъла на включване/изключване във всяка посока, последвано от изпитване на устойчивост на корозия чрез въздействие на солени пръски в продължение на не по-малко от 96 часа съгласно стандарт IEC 68-2-11-1981.
 7.2.11. Изпитване на системи за защита на отделението за пътници
 Алармената система трябва да се задейства когато през отворения прозорец на предната врата в отделението за пътници се вкара вертикален панел с размери 0,2 × 0,15 m на разстояние 0,3 m (измерено от центъра на вертикалния панел), в посока напред и успоредно на пътя, със скорост 0,4 m/s, и под ъгъл 45o спрямо средната надлъжната равнина на превозното средство. (Вж. чертежите в приложение 8 към настоящото правило).
 7.2.12. Електромагнитна съвместимост
 АСПС се подлага на изпитванията, описани в приложение 7.
 В този случай за АСПС, която отговаря на всички функционални състояния, предвидени за изпитванията от приложение 7, се счита, че не задейства ненужно звуковия алармен сигнал във връзка с изискванията от точка 6.1.2.1.
 По отношение на съответствието с функционалното състояние по време на


text:
всяко от изпитванията се счита, че АСПС, която е проектирана да задейства алармения сигнал във включено състояние при някои от посочените в приложение 7 условия на изпитване и задейства този сигнал по време на изпитванията, функционира в рамките на изпитванията по начина, по който е проектирана, и следователно отговаря на изискванията за функционалното състояние при изпитванията. В този случай производителят на АСПС трябва да докаже това чрез представяне на съответните документи.
 7.2.13. Защита срещу фалшива тревога при удар на превозното средство
 Проверява се дали удар с максимална енергия от 4,5 J, произведен от тяло с формата на полусфера с диаметър 165 mm и твърдост 70 ± 10 по Шор (скала А) и приложен със заоблената част на неговата повърхност, където и да е по каросерията или остъклената повърхност на превозното средство, не предизвиква фалшиви тревоги.
 7.2.14. Защита срещу фалшива тревога при спадане на напрежението
 Проверява се дали бавното спадане на напрежението на главната акумулаторна батерия с 0,5 V/h при продължително разреждане до напрежение 3 V не предизвиква фалшиви тревоги.
 Условия на изпитване: вж. точка 7.2.1.2 по-горе.
 7.2.15. Изпитване на защитата срещу фалшива тревога на системата за контрол на отделението за пътници
 Системите, предназначени за защита на отделението за пътници съгласно точка 6.1.1 по-горе, се изпитват едновременно с превозното средство при нормалните условия на изпитване (точка 7.2.1.2).
 Системата, монтирана съгласно инструкциите на производителя, не трябва да се задейства, когато е била подложена 5 пъти на изпитването, описано в точка 7.2.13 по-горе, на интервал от 0,5 s.
 Присъствието на лице, което докосва или обикаля около превозното средство (при затворени прозорци), не трябва да предизвиква фалшива тревога.
 8. Инструкции
 Всяка АСПС за превозно средство се придружава от:
 8.1.
 Инструкции за монтаж:
 8.1.1.
 Списък на превозните средства и на моделите превозни средства, за които е предназначено устройството. Този списък може да бъде конкретен или обобщен, например „всички коли с бензинови двигатели и акумулаторни батерии с напрежение 12 V и свързан към масата отрицателен полюс“.
 8.1.2.
 Начин на монтаж, илюстриран със снимки и/или много ясни чертежи.
 8.1.3.
 Ако АСПС включва имобилайзер, се предоставят допълнителни инструкции относно съответствието с изискванията на Правило No 162 на ООН (имобилайзер), или Правило No 116 на ООН, притурка 7 към първоначалната версия, или Правило No 97 на ООН, притурка 8 към серия от изменения 01;
 8.2.
 непопълнен сертификат за монтаж, чийто образец е даден в приложение 5;
 8.3.
 общо предупреждение към купувача на АСПС, което да насочва неговото внимание към следните точки:
 a)
 АСПС следва да е монтирана в съответствие с инструкциите на производителя;
 б)
 препоръчва се избор на добър монтьор (производителят на АСПС може да бъде потърсен, за да препоръча подходящ монтьор);
 в)
 сертификатът за монтаж, приложен към АСПС, следва да бъде попълнен от монтьора;
 8.4.
 инструкция за експлоатация;
 8.5.
 инструкции за поддържане;
 8.6.
 общо предупреждение относно опасностите от предприемане на каквито и да било изменения или допълнения по алармената система; такива изменения или допълнения автоматично правят невалиден сертификата за монтаж, посочен в точка 8.2 по-горе;
 8.7.
 указание за мястото/местата на поставяне на международната маркировка за одобрение, посочена в


text:
точка 4.4 от настоящото правило, и/или на международния сертификат за съответствие, посочен в точка 4.10 от настоящото правило.
 Част II — Одобряване на превозно средство по отношение на неговата алармена система
 Когато АСПС, одобрена съгласно част I от настоящото правило или Правило No 116 на ООН, притурка 7 към първоначалната версия, или Правило No 97 на ООН, притурка 8 към серия от изменения 01, е монтирана на превозно средство, което се представя за одобряване съгласно част II от настоящото правило, изпитванията, които са необходими, за да получи дадена АСПС одобрение съгласно част I от настоящото правило, не се повтарят.
 9. Определения
 За целите на част II от настоящото правило:
 9.1.
 „Алармена система“ (АС) означава система от компоненти, монтирана като оригинално оборудване на тип превозно средство, предназначена да сигнализира за проникване в превозното средство или въздействие върху него; тези системи могат да предоставят допълнителна защита срещу неразрешено използване на превозното средство.
 9.2.
 „Тип превозно средство по отношение на неговата алармена система“ означава превозни средства, които не се различават значително по отношение на следните съществени характеристики:
 a)
 търговското наименование или марката на производителя;
 б)
 характеристиките на превозното средство, които влияят значително върху работните характеристики на АС,
 в)
 типът и конструкцията на АС или на АСПС.
 9.3.
 „Одобрение на превозно средство“ означава одобрението на тип превозно средство по отношение на изискванията, изложени в точки 10, 11 и 12 по-долу.
 9.4.
 Останалите определения, приложими към част II, се съдържат в точка 2 от настоящото правило.
 10. Общи спецификации
 10.1.
 АС трябва да бъдат проектирани и изработени по такъв начин, че при проникване в превозното средство или въздействие върху него да задействат алармен сигнал; те могат да съдържат имобилайзер.
 Аларменият сигнал трябва да бъде звуков, като допълнително може да се задействат светлинни предупредителни устройства, или да бъде алармен радиосигнал, или да бъде комбинация от тези възможности.
 10.2.
 Превозните средства, които са оборудвани с алармени системи, трябва да отговарят на съответните технически спецификации и по-специално по отношение на електромагнитната съвместимост (ЕМС).
 10.3.
 АС и нейните компоненти не трябва да се задействат непреднамерено, по-специално докато двигателят е в работещо състояние.
 10.4.
 Повредите на АС или нейното електрическо захранване не трябва да се отразяват на безопасното функциониране на превозното средство.
 10.5.
 Алармената система, нейните компоненти и управляваните от тях части трябва да са монтирани по такъв начин, че да се сведе до минимум рискът да бъдат направени неработоспособни или да бъдат унищожени бързо и без привличане на вниманието, напр. посредством използването на евтини, лесни за скриване инструменти, оборудване или приспособления, които са масово достъпни.
 10.6.
 Системата трябва да бъде организирана така, че свързването „накъсо“ на която и да е сигнална верига да не възпрепятства изпълнението на другите функции на алармената система (освен тези на свързаната „накъсо“ верига).
 11. Особени спецификации
 11.1. Обхват на защитата
 11.1.1. Специфични изисквания
 АС трябва да установява и да сигнализира най-малко за отварянето на която и да е от вратите на превозното средство, капака на двигателя и на отделението за багаж. Повредата или изключването на светлинни източници, например светлините на отделението за пътници, не


text:
трябва да нарушава функционирането на управлението.
 Монтирането на допълнителни ефективни датчици за информация/индикация, например във връзка с:
 a)
 проникване в превозното средство, напр. контрол на отделението за пътници, контрол на стъклата на прозорците и контрол за разбиване на остъклен участък; или
 б)
 опит за кражба на превозното средство, напр. датчик за накланяне,
 е позволено, ако се спазват мерките за предотвратяване на ненужно задействане на алармената система (т.е. фалшива тревога, вж. точка 11.1.2 по-долу).
 Тъй като тези допълнителни датчици генерират алармен сигнал и след самото проникване (напр. при разбиване на остъклен участък) или при външни влияния (напр. вятър), аларменият сигнал, задействан от един от гореспоменатите датчици, трябва да се задейства не повече от 10 пъти в рамките на един и същи период на действие на АС.
 В този случай продължителността на действието на АС може да се ограничи чрез правомерно изключване на системата посредством действие на ползвателя на превозното средство.
 Някои категории допълнителни датчици, напр. за контрол на отделението за пътници (ултразвукови, инфрачервени) или за накланяне и т.н., могат да бъдат преднамерено изключвани. В този случай всеки път преди задействане на АС трябва да се извършва отделна целенасочена операция. Изключването на датчиците не трябва да е възможно, когато алармената система е във включено състояние.
 11.1.2. Защита срещу фалшива тревога
 11.1.2.1.
 Трябва да се направи необходимото, за да не задейства АС ненужно звуковия алармен сигнал, както във включено, така и в изключено състояние, при:
 a)
 удар върху превозното средство: изпитването е посочено в точка 7.2.13;
 б)
 електромагнитна съвместимост: изпитванията са посочени в точка 7.2.12;
 в)
 спадане на напрежението на акумулаторната батерия поради продължително разреждане: изпитването е посочено в точка 7.2.14;
 г)
 фалшива тревога от системата за контрол на отделението за пътници: изпитването е посочено в точка 7.2.15.
 11.1.2.2.
 Ако заявителят на одобрението може да докаже, напр. чрез технически данни, че защитата срещу фалшива тревога е осигурена в задоволителна степен, техническата служба, отговаряща за провеждане на изпитванията за одобряване, може да не изисква някои от горните изпитвания.
 11.2. Звуков алармен сигнал
 11.2.1. Общи положения
 Аларменият сигнал трябва да се чува и разпознава ясно и да се различава значително от другите звукови сигнали, използвани в пътното движение.
 В допълнение към звуковото предупредително устройство от оригиналното оборудване, в зоната на превозното средство, която се контролира от АС, може да бъде монтирано отделно звуково предупредително устройство, когато то трябва да бъде защитено срещу лесен и бърз достъп на хора.
 Ако се използва отделно звуково предупредително устройство в съответствие с точка 11.2.3.1 по-долу, АС може да задейства допълнително и звуковото предупредително устройство от оригиналното оборудване, при условие че евентуално манипулиране на стандартното звуково предупредително устройство (което по принцип е по-лесно достъпно) не се отразява на функционирането на допълнителното звуково предупредително устройство.
 11.2.2. Продължителност на звуковия сигнал
 Минимум: 25 s
 Максимум: 30 s
 Звуковият сигнал може да се задейства отново само след следващото въздействие върху превозното средство, т.е. след изтичане на гореспоменатия интервал от време. (Ограничения: вж. точки 11.1.1 и 11.1.2 по-горе).
 Изключването на алармената система трябва незабавно да прекратява сигнала.
 11.2.3. Изисквания относно звуковия сигнал
 11.2.3.1.
 Устройство


text:
за сигнал с постоянен тон (постоянен честотен спектър), напр. устройства за звукови предупредителни сигнали: акустичните и други данни трябва да са в съответствие с част I от Правило No 28 на ООН.
 Пулсиращ сигнал (включен/изключен):
 Честота на превключванията: (2 ± 1) Hz
 Време във включено състояние = Време в изключено състояние ± 10 %
 11.2.3.2.
 Устройство за звуков сигнал с модулация на честотата: акустичните и други данни трябва да са в съответствие с част I от Правило No 28 на ООН, като тонът на излъчвания звуков сигнал трябва да се отклонява значително и в еднаква степен и в двете посоки в границите на горепосочения честотен диапазон (от 1 800 до 3 550 Hz).
 Модулираща честота: (2 ± 1) Hz
 11.2.3.3.
 Ниво на звука
 Източникът на звук трябва да бъде:
 a)
 звуково предупредително устройство, одобрено съгласно Правило No 28 на ООН, част I;
 б)
 устройство, отговарящо на изискванията по Правило No 28 на ООН, част I, точки 6.1 и 6.2.
 Въпреки това, ако източникът на звук се различава от оригинално монтираното звуково предупредително устройство, минималното ниво на звука може да бъде намалено до 100 dB(A), измерено при условията, посочени в част I от Правило No 28 на ООН.
 11.3. Светлинно предупредително устройство, ако е монтирано
 11.3.1. Общи положения
 При проникване в превозното средство или въздействие върху него устройството трябва да задейства светлинен сигнал, както е описано в точки 11.3.2 и 11.3.3 по-долу.
 11.3.2. Продължителност на светлинния сигнал
 Продължителността на светлинния сигнал трябва да е между 25 секунди и 5 минути след задействането на алармената система. Изключването на алармената система трябва да предизвиква незабавно прекратяване на сигнала.
 11.3.3. Тип на светлинния сигнал
 Периодично присветване на всички светлини на пътепоказателите на превозното средство и/или светлината в отделението за пътници заедно с всички светлини, които са включени в същата електрическа верига.
 Честота на превключванията: (2 ± 1) Hz
 По отношение на звуковия сигнал се позволяват също и асинхронни сигнали.
 Време във включено състояние = Време в изключено състояние ± 10 %
 11.4. Алармено радиосигнално устройство (пейджър), ако е вградено
 АС могат да разполагат с устройство за генериране на сигнал за тревога чрез радиовръзка.
 11.5. Заключване на управлението на алармената система
 11.5.1.
 Когато двигателят е в работещо състояние, не трябва да бъде възможно преднамерено или непреднамерено включване на алармената система.
 11.6. Включване и изключване на АС
 11.6.1.
 Включване
 Разрешава се всяко подходящо средство за включване на АС, при условие че то не води до непреднамерено произвеждане на фалшиви тревоги.
 11.6.2.
 Изключване
 Изключването на АС се извършва чрез едно от следните устройства или комбинация от тях. Разрешават се и други устройства, притежаващи равностойни характеристики.
 11.6.2.1.
 Механичен ключ (съответстващ на изискванията на приложение 6 към настоящото правило), който може да бъде комбиниран с централна заключваща система на превозното средство, включваща най-малко 1 000 варианта и задействана от външната страна на превозното средство.
 11.6.2.2.
 Електрическо/електронно устройство, напр. дистанционно управление, с най-малко 50 000 варианта, което има променящ се код и/или минимално време за обхождане десет дена, например максимум 5 000 варианта за 24 часа при минимален брой на


text:
вариантите 50 000.
 11.6.2.3.
 Механичен ключ или електрическо/електронно устройство вътре в защитеното отделение за пътници със съответно забавяне за влизане или излизане.
 11.7. Забавяне за излизане
 Ако превключващото устройство за включване на АС е монтирано в защитената зона, се осигурява забавяне за излизане. Трябва да бъде възможно да се подбере забавяне за излизане между 15 секунди и 45 секунди след задействане на ключа. Периодът на забавянето може да бъде регулируем, за да бъдат отчетени индивидуалните потребности на оператора.
 11.8. Забавяне за влизане
 Ако устройството за изключване на АС е монтирано в защитената зона, се допуска забавяне от минимум 5 секунди до максимум 15 секунди, преди да се задействат звуков и светлинен сигнал. Периодът на забавянето може да бъде регулируем, за да бъдат отчетени индивидуалните потребности на оператора.
 11.9. Индикатор на състоянието
 11.9.1.
 Допуска се използването на светлинни индикатори, разположени в отделението за пътници или извън него, които да дават информация за състоянието на АС (включено, изключено, период на задействане на алармената система, задействан алармен сигнал). Всеки светлинен сигнал или всяко използване на устройства за осветяване и светлинна сигнализация извън отделението за пътници трябва да отговаря на изискванията на Правило No 48 на ООН.
 11.9.2.
 Ако е предвидена индикация за краткотрайни „динамични“ процеси, като например прехода от включено към изключено състояние или обратно, тя трябва да бъде светлинна съгласно точка 11.9.1. Такава светлинна индикация може да се произведе също чрез едновременно задействане на пътепоказателите и/или на лампите в отделението за пътници, при условие че продължителността на светлинната индикация на пътепоказателите не надвишава 3 секунди.
 11.10. Захранване
 Източникът на захранване на АС трябва да бъде акумулаторната батерия на превозното средство или батерия, позволяваща зареждане. Когато е предвидено, може да бъде използвана допълнителна батерия, независимо дали позволява зареждане. В никакъв случай не се допуска захранването на други части на електрическата уредба на превозното средство от посочените батерии.
 11.11. Спецификации за функциите по избор
 11.11.1. Самопроверка, автоматична индикация при повреда
 При включване на АС, чрез функцията самопроверка (контрол за достоверност) могат да бъдат установявани и указвани неправилни състояния, напр. отворени врати и т.н.
 11.11.2. Алармен сигнал при опасност
 Разрешава се подаването на светлинен, и/или звуков, и/или радио алармен сигнал при опасност независимо от състоянието (включено или изключено) и/или от функциите на АС. Такъв алармен сигнал трябва да се включва от вътрешността на превозното средство и не трябва да се влияе от състоянието (включено или изключено) на АС. Също така трябва да е възможно аларменият сигнал при опасност да бъде изключен от ползващия превозното средство. При звуков алармен сигнал при опасност продължителността не трябва да се ограничава. Аларменият сигнал при опасност не трябва да блокира двигателя или да го спира, ако той е в ход.
 12. Условия на изпитването
 Всички компоненти на АСПС или на АС трябва да се подложат на изпитване в съответствие с процедурите, описани в точка 7.
 Това изискване не се прилага за:
 12.1.
 компонентите, които са монтирани и изпитвани като част от превозното средство, независимо дали то е оборудвано с АСПС или с АС (например лампи); или
 12.2.
 компонентите, които са


text:
изпитвани преди това като части от превозно средство, за което са представени документални доказателства.
 12.3.
 компонентите, които не са вградени в превозното средство, напр. ключове.
 13. Инструкции
 Всяко превозно средство трябва да се придружава от:
 13.1.
 инструкции за експлоатация;
 13.2.
 инструкции за поддържане;
 13.3.
 общо предупреждение относно опасностите от предприемане на каквито и да било изменения или допълнения към алармената система.
 14. Изменяне на типа превозно средство и разширяване на одобрението
 14.1.
 Органът по одобряване на типа, одобрил типа превозно средство или типа компонент съгласно настоящото правило, трябва да бъде уведомяван за всяка промяна на този тип превозно средство или компонент. Тогава органът по одобряване на типа може:
 a)
 да вземе решение след консултация с производителя, че трябва да бъде издадено ново одобрение на типа, или
 б)
 да приложи процедурата, посочена в точка 14.1.1 (Изменение), и ако е приложимо — процедурата, посочена в точка 14.1.2 (Разширение) по-долу.
 14.1.1.
 Изменение
 Когато определени данни, записани в информационните документи, претърпят изменение и органът по одобряване на типа прецени, че е малко вероятно направените изменения да оказват съществени неблагоприятни въздействия и че при всички положения алармената система за превозното средство продължава да съответства на изискванията, промяната се отбелязва като „изменение“.
 В такъв случай органът по одобряване на типа издава изменените страници от информационните документи, както е необходимо, като отбелязва всяка изменена страница така, че да бъдат ясно видими същността на промяната и датата на преиздаване. Счита се, че един консолидиран актуализиран вариант на информационните документи, придружен от подробно описание на промяната, отговаря на това изискване.
 14.1.2.
 Промяната се обозначава като „разширение“, ако освен промяната на записаните в информационните документи данни
 a)
 са необходими допълнителни проверки или изпитвания; или
 б)
 е променена каквато и да е информация от документа за уведомление (с изключение на неговите приложения); или
 в)
 е поискано одобрение по отношение на по-късна серия от изменения след влизането ѝ в сила.
 14.2.
 Потвърждението или отказът на одобрението, в което се посочва изменението, се съобщава съгласно процедурата по точка 4.3 по-горе на страните по Спогодбата, прилагащи настоящото правило. Освен това азбучният указател на информационните документи и протоколите от изпитвания, приложен към документа за уведомление, трябва да се измени съответно, за да указва датата на последното изменение или разширение.
 14.3.
 Органът по одобряване на типа, който издава разширението на одобрението, завежда под пореден номер всяко изготвено уведомление за такова разширение.
 15. Процедури за съответствие на производството
 Процедурите за съответствие на производството трябва да съответстват на определените в Спогодбата, списък 1 (E/ECE/TRANS/505/Rev.3), като се спазват следните изисквания:
 15.1.
 Всяко превозно средство/компонент, одобрен/о по настоящото правило, трябва да бъде произведен/о така, че да съответства на одобрения тип, като отговаря на изискванията от съответните части от настоящото правило.
 15.2.
 Изпитванията, предписани в съответните части от настоящото правило, се провеждат за всеки тип превозно средство или компонент на случаен принцип при статистически контрол в съответствие с една от обичайните процедури за осигуряване на качеството.
 15.3.
 Органът, издал одобрението, може по всяко време да проверява методите за контрол на съответствието, прилагани във всяко едно производствено съоръжение. Нормалната честота на тези


text:
проверки е веднъж на всеки две години.
 16. Санкции при несъответствие на производството
 16.1.
 Одобрението, издадено по отношение на тип превозно средство/компонент в съответствие с настоящото правило, може да бъде отменено, ако не са спазени изискванията, посочени в точка 15 по-горе.
 16.2.
 Ако страна по Спогодбата, прилагаща настоящото правило, отнеме издадено от нея одобрение, тя уведомява незабавно останалите страни по Спогодбата, прилагащи настоящото правило, посредством формуляр, съответстващ на образеца от приложение 2.
 17. Окончателно прекратяване на производството
 Ако притежателят на одобрение прекрати напълно производството на даден тип превозно средство/компонент, одобрен/о в съответствие с настоящото правило, той трябва да уведоми за това органа по одобряването на типа, издал одобрението. След като получи съответното уведомление, посоченият орган уведомява за това останалите страни по Спогодбата, прилагащи настоящото правило, посредством формуляр, отговарящ на образеца от приложение 2.
 18. Наименования и адреси на техническите служби, отговарящи за провеждането на изпитвания за одобряване, и на органите по одобряването на типа
 Страните по Спогодбата, прилагащи настоящото правило, съобщават на секретариата на Организацията на обединените нации наименованията и адресите на техническите служби, отговарящи за провеждане на изпитванията за одобряване, и на органите по одобряване на типа, които издават одобренията и на които трябва да се изпращат формулярите, удостоверяващи одобрение, разширение, отказ или отнемане на одобрение.
 (1) Съгласно определеното в Консолидираната резолюция за конструкцията на превозни средства (R.E.3), документ ECE/TRANS/WP.29/78/Rev.6 — https://unece.org/transport/standards/transport/vehicle-regulations-wp29/resolutions.
 (2) Вземат се предвид само превозните средства с електрически уредби с напрежение 12 V.
 (3) Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3) (документ ECE/TRANS/WP.29/78/Rev.6) — https://unece.org/transport/standards/transport/vehicle-regulations-wp29/resolutions.
 ПРИЛОЖЕНИЕ 1А
 Информационен документ
 (Максимален формат: А4 (210 × 297 mm)
 в съответствие с точка 11 от настоящото правило относно одобряването на тип система за даден тип превозно средство по отношение на алармената система
 1. Общи положения
 1.1.
 Марка (търговско наименование на производителя):...
 1.2.
 Тип:...
 1.3.
 Средства за идентифициране на типа, когато той е обозначен върху устройството:...
 1.3.1.
 Местоположение на съответната маркировка:...
 1.4.
 Наименование и адрес на производителя:...
 1.5.
 Местоположение на маркировката за одобрение на ИКЕ:...
 1.6.
 Адреси на заводите за сглобяване:...
 2. Общи конструктивни характеристики на превозното средство
 2.1.
 Снимки и/или чертежи на представително превозно средство:
 2.2.
 Разположение на волана: ляво/дясно (ненужното се зачерква)
 3. Друго
 3.1.
 Номер на одобрението на типа, ако е наличен:
 3.1.1.
 Подробно описание на типа превозно средство по отношение на монтираната алармена система, илюстрирано със снимки и/или чертежи (когато за алармената система вече е налице одобрение на типа като отделен технически възел, може да се направи позоваване на описанието в точка 4.2 от информационния документ на производителя на алармената система):
 3.2.
 За алармени системи, които все още не са одобрени
 3.2.1.
 Подробно описание на алармената система и на частите на превозното средство, свързани с монтираната алармена система:
 3.2.2.
 Списък на основните компоненти, от които се състои алармената система:
 ПРИЛОЖЕНИЕ 1Б
 Информационен документ
 (Максимален формат: А4 (210 × 297 mm)
 в съответствие с точка 6 от настоящото правило относно одобряването съгласно ИКЕ на типа на компонент или отделен технически възел


text:
на алармена система
 1. Общи положения
 1.1.
 Марка (търговско наименование на производителя):...
 1.2.
 Тип:...
 1.3.
 Средства за идентифициране на типа, когато той е обозначен върху устройството (1):...
 1.3.1.
 Местоположение на съответната маркировка:...
 1.4.
 Наименование и адрес на производителя:...
 1.5.
 Местоположение на маркировката за одобрение на ИКЕ:...
 1.6.
 Адреси на заводите за сглобяване:...
 2. Описание на устройството
 2.1.
 Подробно описание на алармената система и на частите на превозното средство, свързани с монтираната алармена система:...
 2.1.1.
 Списък на основните компоненти, от които се състои алармената система:...
 2.1.2.
 Предприети мерки за защита срещу фалшиви тревоги:...
 2.2.
 Степен на защита, осигурявана от устройството:...
 2.3.
 Метод на включване/изключване на устройството:...
 2.4.
 Брой на ефективните взаимозаменяеми кодови комбинации, ако е приложимо:...
 2.5.
 Списък на основните компоненти, от които се състои устройството, и ако е приложимо — техните маркировки:...
 3. Чертежи
 3.1.
 Чертежи на основните компоненти на устройството (чертежите трябва да показват мястото, предвидено за маркировката за одобрение на типа на ООН или за маркировъчния знак, по целесъобразност):...
 4. Инструкции
 4.1.
 Списък на превозните средства, на които се предвижда да бъде монтирано устройството:...
 4.2.
 Описание на метода на монтиране, илюстриран със снимки и/или чертежи:...
 4.3.
 Инструкции за експлоатация:...
 4.4.
 Инструкции за поддържане, ако има такива:...
 4.5.
 Списък на точките от настоящото правило, които по силата на условията за монтаж не се прилагат по отношение на АСПС, която трябва да бъде монтирана на указани места в указани превозни средства.
 (1) Ако средствата за идентифициране на типа съдържат знаци, които не засягат описанието на типа компонент или отделен технически възел, обхванати в настоящия информационен документ, тези знаци трябва да се отбелязват в документацията със символа „?“ (напр. ABC??123??).
 ПРИЛОЖЕНИЕ 2А
 Уведомление
 (Максимален формат: А4 (210 × 297 mm))
 (1)
 издадено от
 :
 Наименование на административния орган:
 ......
 ......
 ......
 Относно (2)
 :
 Издадено одобрение
 Разширено одобрение
 Отказано одобрение
 Отнето одобрение
 Окончателно прекратяване на производството
 на тип превозно средство по отношение на неговата алармена система за превозни средства съгласно Правило No 163 на ООН
 Одобрение No ... Разширение No...
 1.
 Търговска марка:...
 2.
 Тип и търговски наименования:...
 3.
 Наименование и адрес на производителя:...
 4.
 Наименование и адрес на представителя на производителя, ако има такъв:...
 4.1.
 Снимки и/или чертежи на представително превозно средство:...
 4.2.
 Разположение на волана: ляво/дясно (2)
 4.3.
 Алармена система:...
 4.3.1.
 Номер на одобрението на типа, ако е наличен:...
 4.3.1.1.
 Подробно описание на типа превозно средство по отношение на монтираната АСПС, илюстрирано със снимки и/или чертежи (когато за АСПС вече е налице одобрение на типа като отделен технически възел, може да се направи позоваване на описанието в точка 4.2 от информационния документ на производителя на АСПС):
 4.3.2.
 За алармени системи, които все още не са одобрени
 4.3.2.1.
 Подробно описание на алармената система и на частите на превозното средство, свързани с монтираната алармена система:...
 4.3.2.2.
 Списък на основните компоненти, от които се състои алармената система:...
 5.
 Кратко описание на превозното средство:...
 6.
 Дата на представяне на превозното средство за одобряване:...
 7.
 Техническа служба, извършваща изпитванията за одобряване:...
 8.
 Дата на протокола, издаден от тази служба:...
 9.
 Номер на протокола, издаден


text:
от тази служба:...
 10.
 Издадено/отказано/разширено/отнето одобрение (2)
 11.
 Място:...
 12.
 Дата:...
 13.
 Подпис:...
 14.
 Към настоящото уведомление се прилагат следните документи, върху които е нанесен посоченият по-горе номер на одобрение:...
 15.
 Забележки:...
 (1) Отличителен номер на държавата, издала/разширила/отказала/отнела одобрението (вж. предписанията относно одобрението в правилото).
 (2) Ненужното се зачертава.
 ПРИЛОЖЕНИЕ 2Б
 Уведомление
 (Максимален формат: А4 (210 × 297 mm))
 (1)
 издадено от
 :
 Наименование на административния орган:
 ......
 ......
 ......
 Относно (2)
 :
 Издадено одобрение
 Разширено одобрение
 Отказано одобрение
 Отнето одобрение
 Окончателно прекратяване на производството
 на тип компонент или отделен технически възел като алармена система в съответствие с Правило No 163
 Одобрение No ... Разширение No...
 1.
 Търговска марка:...
 2.
 Тип и търговски наименования:...
 3.
 Наименование и адрес на производителя:...
 3.1.
 Наименование и адрес на представителя на производителя, ако има такъв:...
 3.2.
 Адреси на заводите за сглобяване:...
 4.
 Алармена система:...
 4.1.
 Средства за идентифициране на типа, когато той е обозначен върху устройството:
 4.1.1
 Местоположение на съответната маркировка:
 4.2.
 Описание на алармената система:
 4.2.1.
 Подробно описание на алармената система и на частите на превозното средство, свързани с монтираната алармена система:...
 4.2.2.
 Списък на основните компоненти, от които се състои алармената система:...
 4.2.3.
 Списък на превозните средства, на които се предвижда да бъде монтирана алармената система:...
 4.2.4.
 Типове превозни средства, върху които алармената система е била изпитвана:...
 5.
 Техническа служба, извършваща изпитванията за одобряване:...
 6.
 Дата на протокола, издаден от тази служба:...
 7.
 Номер на протокола, издаден от тази служба:...
 8.
 Издадено/отказано/разширено/отнето одобрение (2)
 9.
 Място:...
 10.
 Дата:...
 11.
 Подпис:...
 12.
 Към настоящото уведомление се прилагат следните документи, върху които е нанесен посоченият по-горе номер на одобрение:...
 13.
 Забележки:...
 (1) Отличителен номер на държавата, издала/разширила/отказала/отнела одобрението (вж. предписанията относно одобрението в правилото).
 (2) Ненужното се зачертава.
 ПРИЛОЖЕНИЕ 3
 Оформление на маркировките за одобрение
 (вж. точки 4.4 — 4.4.2 от настоящото правило)
 а = 8 mm (минимум)
 Изобразената по-горе маркировка за одобрение, нанесена върху превозно средство, показва, че съответният тип е одобрен в Белгия (E6) съгласно Правило No 163 на ООН с одобрение No 00185. Първите две цифри (00) от номера на одобрението указват, че одобрението е издадено в съответствие с изискванията на Правило No 163 на ООН в първоначалния му вид.
 ПРИЛОЖЕНИЕ 4
 Образец на сертификат за съответствие
 Аз, долуподписаният...
 (фамилно и собствено име)
 удостоверявам, че описаната по-долу алармена система за превозни средства:
 Марка:...
 Тип:...
 съответства напълно на типа, одобрен:
 в...
 на...
 (място на одобряването)
 (дата)
 описан във формуляра за уведомление относно одобрение No...
 Идентификация на основния(те) компонент(и):
 Компонент: ... ......Маркировка:
 Съставено в:...
 на:...
 Пълен адрес и печат на производителя:...
 Подпис: ... (посочва се длъжността)
 ПРИЛОЖЕНИЕ 5
 Образец на сертификат за монтаж
 Аз, долуподписаният... професионален монтьор, удостоверявам, че монтажът на описаната по-долу алармена система за превозно средство е извършен от мен, съгласно предоставените от производителя на системата инструкции за монтаж.
 Описание на превозното средство:
 Марка:...
 Тип:...
 Сериен номер:...
 Регистрационен номер:...
 Описание на алармената система за превозното средство:
 Марка:...
 Тип:...
 Номер на одобрение:...
 Съставено в: ...на:...
 Пълен адрес и печат на монтьора:...
 Подпис: (посочва се длъжността)
 ПРИЛОЖЕНИЕ 6
 Спецификации за превключватели с механичен


text:
ключ
 1.
 Цилиндърът на превключвателя с ключ не трябва да се подава на повече от 1 mm от предпазния кожух, като издадената част трябва да бъде конична.
 2.
 Връзката между вътрешната част на цилиндъра и неговата обвивка трябва да може да издържа на сила на опън от 600 N и въртящ момент от 25 Nm.
 3.
 Превключвателят с ключ трябва да има защита срещу пробиване на цилиндъра.
 4.
 Профилът на ключа трябва да има най-малко 1 000 ефективни комбинации.
 5.
 Превключвателят с ключ не трябва да може да функционира с ключ, чиято комбинация се различава само по един признак от комбинацията на предвидения за него ключ.
 6.
 Отворът за ключа на външен превключвател с ключ трябва да е защитен от проникване на прах и/или вода с капаче или по друг начин.
 ПРИЛОЖЕНИЕ 7
 Електромагнитна съвместимост
 1.
 Устойчивост на смущения, разпространяващи се по захранващите линии
 Изпитванията се провеждат в съответствие с техническите предписания и преходните разпоредби на Правило No 10 на ООН, серия от изменения 06 и съгласно методите на изпитване, описани в приложение 10 за електрически/електронни монтажни възли (ЕМВ).
 АСПС/АС се изпитва в изключено състояние и във включено състояние.
 2.
 Устойчивост на смущения, предизвикани от високочестотно излъчване
 Устойчивостта на смущения на монтирана в превозно средство АСПС/АС може да бъде изпитана съгласно предписанията на Правило No 10 на ООН, серия от изменения 06 и методите на изпитване, описани в приложение 6 за превозни средства и в приложение 9 за електрически /електронни монтажни възли (ЕМВ).
 АСПС/АС се изпитва при условията на работа и критериите за неизправност, определени в таблица 1.
 Таблица 1
 Условия на работа и критерии за неизправност на АСПС/АС
 Тип изпитване
 Условия на работа на АСПС/АС
 Критерии за неизправност
 Изпитване на превозното средство
 АСПС/АС в изключено състояние
 Ключ в положение „включено“ или скорост на превозното средство 50 km/h (1)
 Неочаквано включване на АСПС/АС
 АСПС/АС във включено състояние
 Ключ в положение „изключено“
 Неочаквано изключване на АСПС/АС
 АСПС/АС във включено състояние
 Превозно средство в режим на зареждане (ако е приложимо)
 Неочаквано изключване на АСПС/АС
 Изпитване на ЕМВ
 АСПС/АС в изключено състояние
 Неочаквано включване на АСПС/АС
 АСПС/АС във включено състояние
 Неочаквано изключване на АСПС/АС
 3.
 Електрически смущения, предизвикани от електростатични разряди
 Устойчивостта на електрически смущения се изпитва в съответствие с ISO 10605:2008/AMD 1:2014, като се използват степените на сериозност за изпитването от таблица 2.
 Изпитванията за устойчивост на електростатични разряди (ЕСР) се извършват или на ниво превозно средство, или на ниво електрически /електронен монтажен възел (ЕМВ).
 Таблица 2
 Нива на изпитване на устойчивост на ЕСР
 Вид на разряда
 Точки на разряда
 Състояние на АСПС/АС
 Мрежа за разряда
 Ниво на изпитване
 Критерии за неизправност
 Разряд във въздуха
 Точки, които са леснодостъпни само от вътрешната страна на превозното средство
 АСПС/АС в изключено състояние
 (ако изпитването се провежда при система, монтирана на превозно средство, тогава превозното средство трябва да е с ключ в положение „включено“ или в движение при скорост 50 km/h или с двигател в режим на празен ход)
 330 pF, 2 kΩ
 ± 6 kV
 Неочаквано включване на АСПС/АС
 Точки, които са лесно достъпни


text:
за допир само от външната страна на превозното средство
 АСПС/АС във включено състояние
 (ако изпитването се провежда при система, монтирана на превозно средство, тогава превозното средство трябва да бъде заключено и ключът да бъде в положение „изключено“)
 150 pF, 2 kΩ
 ± 15 kV
 Неочаквано изключване на АСПС/АС без повторно задействане, в рамките на 1 s, след всяко разреждане
 Контактен разряд
 Точки, които са леснодостъпни само от вътрешната страна на превозното средство
 АСПС/АС в изключено състояние
 (ако изпитването се провежда при система, монтирана на превозно средство, тогава превозното средство трябва да е с ключ в положение „включено“ или в движение при скорост 50 km/h или с двигател в режим на празен ход)
 330 pF, 2 kΩ
 ± 4 kV
 Неочаквано включване на АСПС/АС
 Точки, които са лесно достижими само от външната страна на превозното средство
 АСПС/АС във включено състояние
 (ако изпитването се провежда при система, монтирана на превозно средство, тогава превозното средство трябва да бъде заключено и ключът да бъде в положение „изключено“)
 150 pF, 2 kΩ
 ± 8 kV
 Неочаквано изключване на АСПС/АС без повторно задействане, в рамките на 1 s, след всяко разреждане
 Всяко изпитване се провежда с 3 разреждания с интервал от най-малко 5 s между тях.
 4.
 Електромагнитно излъчване
 Изпитванията се провеждат в съответствие с техническите предписания и преходните разпоредби на Правило No 10 на ООН, серия от изменения 06 и съгласно методите на изпитване, описани в приложения 4 и 5 за превозни средства и в приложения 7 и 8 за електрически /електронни монтажни възли (ЕМВ).
 АСПС/АС трябва да е във включено състояние.
 (1) Това изпитване може да бъде обхванато от Правило No 10 на ООН, режим „50 km/h“.
 ПРИЛОЖЕНИЕ 8
 Изпитване на системи за защита на отделението за пътници
 Точка 7.2.11.